text: Aladdin forlænges på grund af succes
  16 oktober 2012 kl. 10.19
  Fredericia Teaters Aladdin er så stor en succes, at forestillingen nu forlænges en uge.
  30.000 har nu set Aladdin på Fredericia Teater. Det er så stor en succes, at forestillingen forelænges til og med den 25. november. 
  - Den kendsgerning, at Disney i det hele taget ringede og tilbød os at opføre Aladdin, var i sig selv et eventyr for Fredericia Teater. Men at det er gået så fantastisk og at forestillingen nu er den mest sete produktion til dato på teatret er et helt nyt eventyr, siger Fredericia Teaters direktør, Søren Møller.
  